**Intézményi ellenőrzésre vonatkozó kockázatelemzési modell:**

1. **Előző ellenőrzés óta eltelt idő (évben)**

A folyamatosságot biztosítani kell a tulajdonosi jogokból fakadó ellenőrzéseknél.

Az előző ellenőrzés óta eltelt idő mértéke (év) a kockázatot növeli. A jogszabályi környezet folyamatos változása kihat a feladat ellátására. (Súlyozási érték: 5)

a) 1-2 év alacsony kockázat (5 pont)

b) 3 év közepes kockázat (10 pont)

c) 4-5 év magas kockázat (15 pont)

d) 6-nál több év vagy nem volt még ellenőrzés (20 pont)

1. **Szabályok, feladatok összetettsége, nagysága**

a) **Alacsony kockázat** (1 pont)

A szervezet felépítése könnyen áttekinthető. A feladatok összetettsége, nagysága nem jelentős.

b) **Közepes kockázat** (2 pont)

A szervezet felépítése bonyolultabb. A feladatok összetettsége, nagysága nehezebben értelmezhető.

c) **Magas kockázat** (3 pont)

Összetett, sokrétű feladatot látnak el. A szervezet felépítése bonyolult.

1. **Személyi feltételek (gazdasági) képzettség, gyakorlat, fluktuáció**

a) **Alacsony kockázat** (1 pont)

Több éves gyakorlattal rendelkező dolgozók látják el a feladatokat, kis létszámú szervezettel.

b) **Közepes kockázat** (2 pont)

Személyi változások a dolgozók körében. Közepes méretű szervezet.

c) **Magas kockázat** (3 pont)

Gazdasági területen vezetőváltás. A dolgozók képzettsége alacsony, a tudás, ismeret szintje alacsony. Új szervezet létrehozása. Sokrétű összetett feladat a gazdasági szervezetben. (Vagylagos tényezők, bármelyik teljesülése esetén.)

1. **Belső kontrollrendszer kialakítása, működtetése (Az államháztartásról szóló 2011. évi CXCV. törvény 69.§-ában foglaltak alapján.)**

a) **Alacsony kockázat** (1 pont)

Kis létszámú szervezet, belső kontrollrendszer kialakítása egyszerű.

b) **Közepes kockázat** (2 pont)

Közepes létszámú szervezet, belső kontrollrendszer kialakítása összetettebb.

c) **Magas kockázat** (3 pont)

Sokrétű, összetett feladat ellátása. Magas létszámú szervezet.

1. **Korábban feltárt hibák, szabálytalanságok**

a) **Alacsony kockázat** (1 pont)

Nincs korábbról feltárt hiba, szabálytalanság, illetve a hiba nem volt jelentős.

Előző minősítése jó.

b) **Közepes kockázat** (2 pont)

Előző minősítése átlagosnál jobb. Rosszabb minősítés esetén már végeztünk

utóvizsgálatot.

c) **Magas kockázat** (3 pont)

Jelentős a korábban feltárt hibák, szabálytalanságok mértéke.

Előző minősítése átlagos vagy átlag alatti.

Az intézményben még nem volt ellenőrzés.

1. **Újonnan alapított intézmény vagy alapfeladatai bővültek**

a) **Alacsony kockázat** (1 pont)

Az intézmény feladatai nem változtak az elmúlt években.

b) **Közepes kockázat** (2 pont)

Alapfeladatai bővültek.

c) **Magas kockázat** (3 pont)

Újonnan alapított intézmény.

**Kockázati értékelés:**

* Alacsony: 17 pont alatt
* Közepes: 17 - 22 pont
* Magas: 23 pont felett

Kockázat felmérési eljárást a 2. számú iratminta tartalmazza.